|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 10** | | ОДЕЉЕЊЕ**:** | | ДАТУМ**:** |
| Наставна тема: | Физичко-географске одлике Србије | | | |
| Наставна јединица: | Падински процеси на територији Србије и рељеф настао деловањем воде, леда, ветра и човека | | | |
| Тип часа: | Утврђивање | | | |
| Циљ часа: | * Утврђивање усвојеног знања о падинским процесима на територији Србије и рељефу који је настао деловањем воде, леда, ветра и човека. | | | |
| Очекивани исходи: | **Ученици ће бити у стању да:**   * провере колико су научили о падинским процесима на територији Србије и рељефу који је настао деловањем воде, леда, ветра и човека. | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, компјутер, хамер | | | |
| Међупредметне компетенције: | Компетенција за учење, комуникација, компетенција за решавaње проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник прегледа домаће задатке и бележи постигнућа ученика у педагошку документацију.  Наставник истиче циљ часа и записује назив наставне јединице на табли.  **Главни део (30 минута):**  Наставник даје упутства ученицима о томе на који начин ће бити подељени у групе. Дели их у 4 групе по 5-6 чланова. Из унапред припремљене кутије ученици извлаче цедуље са појмовима (*флувијални облици, глацијални облици, еолски облици, крашки облици*). Када се ученици групишу наставник на табли исписује или пројектује на белој табли следеће појмове:  **АДА, КЛИСУРА, КАЊОН, ПЕЋИНА, ЦИРК, ЈАМА, ДИНА, ЛЕСНА ЗАРАВАН, МОРЕНА, АЛУВИЈАЛНА РАВАН, МЕАНДРИ, ШКРАПЕ, ВРТАЧЕ, УВАЛЕ, ПЕШЧАРЕ**  Ученици имају задатак да издвоје и препишу појмове који припадају њиховом називу групе и да их у свесци објасне – како су настали и да ли спадају у ерозивне или акумулативне облике рељефа. Ученици резултате представљају на хамеру.  Када ученици заврше наставник прозива представника групе који качи хамер на таблу и представља резултате до којих је његова група дошла. Остале групе прате, постављају питања и дају додатне информације уколико је нешто прескочено.  **Завршни део (5 минута):**  Када све групе заврше, наставник даје свој коментар, похваљује ученике и своја запажања бележи у педагошку документацију.   * **Домаћи задатак**: Наставник бира једног ученика/ученицу који за следећи час треба да направи презентацију о значају ветробраних појасева.   \****Ученици који слабије напредују***: Наставник укључује ученике у рад групе у зависности од њихових могућности (ако је могуће треба им омогућити да врше презентацију резултата). | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |