|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 22** | | ОДЕЉЕЊЕ**:** | | ДАТУМ**:** |
| Наставна тема: | Физичко-географске одлике Србије | | | |
| Наставна јединица: | Воде Србијe – подземне воде | | | |
| Тип часа: | Обрада | | | |
| Циљ часа: | * Упознавање ученика са хидрографијом Србије са освртом на подземне воде. | | | |
| Очекивани исходи: | **Ученици ће бити у стању да:**   * препознају значај подземних вода у нашој земљи; * наведу области у нашој земљи које су најбогатије подземним и термоминералним водама; * објасне значај термоминералних извора. | | | |
| Облик рада: | Фронтални, индивидуални, рад у пару, групни рад | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, карта Србије, нема карта, хамер | | | |
| Међупредметне компетенције: | Компетенција за учење, комуникација, компетенција за решавње проблема, естетичка компетенција, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник на табли исписује појмове које су ученици учили у претходним разредима и на тај начин их кроз разговор уводи у нову наставну јединицу.  КОПНЕНЕ ВОДЕ  ПОВРШИНСКЕ ПОДЗЕМНЕ  **Главни део (30 минута):**  Наставник дели ученике у парове (према седењу у клупи). Један ученик има задатак да на **страни 52** у уџбенику подвуче речи које су му непознате, а други ученик то исто да уради на **странама 53 и 54**.  Када ученици заврше са читањем текста и подвлачењем речи, наставник прозива парове да прочитају те речи, а он их исписује на табли (нпр. *издан, артешка вода, подземна вода, бунар, врело, термоминерални извори, минерални извори, хипотермалне, хомеотермалне, хипертермалне и сл.)*  Наставник задаје ученицима задатак да у уџбенику пронађу што више података који се односе на њима непознате појмове и да их запишу у свеске.  Када ученици заврше групишу се у две групе:   * Прва група под називом Подземне воде – сви ученици који су проучавали подземне воде; * Друга група под називом Термоминералне воде – сви ученици који су проучавали термоминералне воде.   Унутар група ученици размењују сазнања до који су дошли и представљају их путем мапе ума коју цртају на великом хамеру.  Када заврше представник групе (ког наставник одабере у тренутку пред излагање) лепи хамер на таблу и представља до чега су дошли супротној групи.  Остали ученици записују, цртају и допуњују уколико има потребе.  Наставник обилази, прати, помаже, бележи рад ученика у педагошку документацију.  **Завршни део (5 минута):**  Наставник анализира рад група и даје додатна објашњења уколико је то потребно.   * **Домаћи задатак:** Ученици имају задатак да у нему карту унесу бање Србије које имају у уџбенику **на страни 54**, али да додају још пет бања по властитом избору. * Наставник бира једног ученика/ученицу који има задатак да за следећи час припреми презентацију о најтоплијој бањи у нашој земљи.   **\**Ученици који слабије напредују****:* Укључени су у рад група у складу са својим компетенцијама (цртају, боје или излажу). Ученици у неме карте уносе бање Србије које имају на страни 54 у уџбенику. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |