|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 23** | | ОДЕЉЕЊЕ**:** | | ДАТУМ**:** |
| Наставна тема: | Физичко-географске одлике Србије | | | |
| Наставна јединица: | Реке Србије | | | |
| Тип часа: | Обрада | | | |
| Циљ часа: | * Упознавање ученика са рекама Србије | | | |
| Очекивани исходи: | **Ученици ће бити у стању да:**   * наведу сливове којима припадају реке наше земље; * наброје најважније реке сваког слива; * објасне последице поплава; * наведу мере које треба предузети приликом спасавања од поплава. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, карта Србије, компјутер, прилог | | | |
| Међупредметне компетенције: | Компетенција за учење, комуникација, компетенција за решавње проблема, естетичка компетенција, сарадња, дигиталне компетенције | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник прозива ученика који је припремио презентацију о најтоплијој бањи у нашој земљи;  Наставник анализира презентацију са другим ученицима и запажања бележи у падагошку документацију.  Наставник исписује наслов нове наставне јединице на таблу – **РЕКЕ СРБИЈЕ**  **Главни део (30 минута):**  Наставник низом питања уводи ученике у нову наставу јединицу:   * Који су елементи реке? *(Речно корито и водена маса);* * Шта је извор? *(Место где река почиње);* * Шта све може представљати извор реке? *(То може бити: језеро, крашко врело, ледник и сл.);* * Шта је ушће? *(Место где се река завршава);* * Шта је делта? *(Врста речног ушћа);* * Шта је развође? *(Узвишење које раздваја два суседна слива);* * Шта је слив? *(Територија са које се река слива у једну реку, море, океан, језеро).*   Наставник упућује ученике да погледају карту **на страни 55** у уџбенику и у свеску запишу којим морским сливовима припадају реке Србије.  Наставник припрема цедуље са називима река у Србији (прилог) и дели их ученицима. Сваки ученик добија по једну цедуљу и треба да одреди ком сливу припада река коју је добио. Док ученици читају цедуљу наставник црта на табли табелу:   |  |  |  | | --- | --- | --- | | ЦРНОМОРСКИ СЛИВ | ЈАДРАНСКИ СЛИВ | ЕГЕЈСКИ СЛИВ | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  |   Наставник прозива ученике редом да прочитају назив реке који пише на цедуљи коју су добили, да је запишу у одговарајуће место на табели и да је покажу на физичко-географској карти Србије.  Када на ред дође ученик који је добио цедуљу на којој пише Неродимка, наставник упућује ученике да погледају пажљиво карту Србије **на страни 55** у уџбенику где се види да део реке припада црноморском, а део егејском сливу. Наставник уводи нови појам ***бифургација – појава да вода једне реке отиче у два различита слива.***  Наставник исписује на табли:  ВОДОСТАЈ (ниво воде у речном кориту)  РЕЧНИ РЕЖИМ    ПРОТИЦАЈ (количина воде која у секунди протекне реком) Да би ученицима дочарао значај водостаја у реци и због чега је веома важно да знају тај податак наставник ученицима пушта кратак видео ***Поплаве у Србији 2014./ Serbia floods aerial video*** са Youtube-a <https://www.youtube.com/watch?v=cK1OBD1hLWk> Наставник разговара са ученицима о опасностима од поплава и упућује их да у уџбенику **на страни 58** прочитају како треба да се понашају уколико се нађу у таквој ситуацији.  **Завршни део (5 минута):**  Наставник задаје ученицима да у свесци илустрацијама представе начине понашања у време поплава користећи уџбеник **на страни 58**.   * ***Домаћи задатак*:** Наставник упућује ученике да погледају **на страни 57** ***Геокутак: Проучи, па закључи!*** и да прате водостај река у свом окружењу до следећег часа. Податке треба да запишу у свеску.   **\**Ученици који слабије напредују***: Ученици раде у пару са којим седе у клупи. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

|  |  |  |  |
| --- | --- | --- | --- |
| **Дунав** | **Црни Тимок** | **Пчиња** | **Скрапеж** |
| **Сава** | **Колубара** | **Неродимка** | **Тамнава** |
| **Дрина** | **Тамиш** | **Лепенац** | **Лаб** |
| **Велика Морава** | **Ибар** | **Клина** | **Ресава** |
| **Јужна Морава** | **Лим** | **Моравица** | **Јадар** |
| **Западна Морава** | **Увац** | **Ђетиња** | **Топлица** |
| **Тиса** | **Нишава** | **Млава** | **Бели Тимок** |
| **Бегеј** | **Бели Дрим** | **Пек** |  |