|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 26** | | ОДЕЉЕЊЕ**:** | | ДАТУМ**:** |
| Наставна тема: | Физичко-географске одлике Србије | | | |
| Наставна јединица: | Воде Србије | | | |
| Тип часа: | Утврђивање | | | |
| Циљ часа: | * Утврђивање усвојеног знања о водама Србије | | | |
| Очекивани исходи: | **Ученици ће бити у стању да:**   * провере колико су научили о водама Србије | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Прилог 1, наставни листићи (прилог 2, прилог 3) | | | |
| Међупредметне компетенције: | Компетенција за учење, комуникација, компетенција за решавање проблема, естетичка компетенција, рад са подацима и информацијама, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник проверава домаћи задатак и бележи у педагошку документацију.  Наставник дели ученике у четири групе тако што ученици из шешира извлаче један од четири појма на основу којих се групишу (прилог 1).  **Главни део (30 минута):**  Наставник цедуље са исписаним текстом лепи на зидове учионице (прилог 2). На сваки зид по једну. Ученици имају задатак да приђу и прочитају цедуље и пронађу на којој цедуљи се налазе одговори на питања њихове групе (прилог 3).  Након завршеног задатка представници групе читају своје одговоре. Наставник прати, коригује и допуњава уколико је потребно.  Ученици се враћају на своје место и имају задатак да изаберу да ли би посетили неку реку, језеро или бању и о томе напишу кратак есеј.  Наставник прозива ученике који желе да прочитају своје радове.  **Завршни део (5 минута):**  Наставник похваљује најактивније ученике и бележи оцене у педагошку документацију.  \****Ученици који слабије напредују***: Ученици имају задатак да записују одговоре које проналазе остали ученици и да их касније прочитају пред остатком одељења. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

|  |  |
| --- | --- |
| C:\Users\lena\Desktop\Bunar-iz-tradicije-kroz-simboliku-i-mitologiju-orficka-predanja-irski-ep-slovenski-narodi.jpg | C:\Users\lena\Desktop\reke_srbija_klimatske_promene_371644770.jpg |
| C:\Users\lena\Desktop\Besenovacko-jezero-04.jpg | C:\Users\lena\Desktop\vrabac_vrnjacka_banja_260719_tw1024.jpg |

**Прилог 2**

Подземне воде потичу од атмосферских падавина које су пробиле водопропусни слој земљишта. Када подземна вода дође до вододрживог слоја тамо се скупља и настаје издан. Када подземна вода избије на површину настаје извор. Када се подземна вода нађе заробљена између два вододржива слоја назива се артешка вода. Она је веома драгоцена у сушним пределима, а до ње се може доћи копањем артешких бунара. У нашој земљи највише подземних вода има у Динарским и Карпатско-балканским планинама, захваљујући кречњачким стенама.

Посебна врста подземних вода су минералне воде. То су воде у којима је растворено више од 1 грама минералних материја по литри воде. Растворени минерали потичу од стена које су богате минералима кроз које подземне воде теку. Уколико минералне воде имају температуру вишу од 20°C онда је то термоминерална вода. Највише термоминералних извора у нашој земљи има у Панонској области и Српско-македонској маси. Термоминералне воде се деле према хемијском саставу и температури. Према хемијском саставу могу бити: радиоактивне, киселе, сумпоровите, гвожђевите, јодне, борне, слане. У зависности од температуре могу бити: хипотермалне (20°−34°C), хомеотермалне (34°–38°C), хипертермалне (топлије од 38°C).Око термоминералних извора подижу се насеља која служе за лечење тј. бање. Неке од познатијих бања су: Врњачка бања, Сокобања, Нишка бања, Пролом бања, Куршумлијска бања итд.

Наша земља има развијену речну мрежу. Реке у Србији припадају Црноморском, Егејском и Јадранском сливу. Хидрографски чвор Србије представља Дрманска глава (највиши врх планине Црнољеве). Највише река припада Црноморском сливу. Најважнија река овог слива је Дунав. Ту су још: Дрина, Тиса, Велика Морава, Јужна Морава, Западна Морава, Млава, Пек, Тимок. Река Неродимка је пример бифуркације. То је појава да се река рачва и отиче у два слива. Најважнија река Јадранског слива је Бели Дрим, а Егејског реке Лепенац, Пчиња и Драговиштица. Речни режим реке представља њен водостај и протицај. Уколико дође до изливања река из корита долази до полава. У планинским пределима поплаве се јављају у виду бујица.

Језера представљају удубљења испуњена водом. Према постанку моги бити природна и вештачка. Вештачка језера настају радом човека због водоснадбевања, производње електричне енергије, рекреације, спорта и сл. Природна језера, у зависности од рада спољашњих сила које су утицале на њихово стварање, могу бити: еолска, речна, урвинска, крашка, ледничка. Еолска језера настају радом ветра (Палићко, Лудошко). Речна језера настају у одсеченим меандрима равничарских река. Временом се претварају у баре и мочваре. Најпознатија су: Царска бара и Обедска бара. Урвинска језера настају преграђивањем речног корита услед одрона или клизишта. Пример у нашој земљи је Завојско језеро. Крашка језера настају у крашким облицима рељефа. То су: Ракина бара и Беровичко језеро. Ледничка језера настају на високим планинама у некадашњим цирковима. Најпознатија су: Ђеравичко и Ливадичко.

**Прилог 3**

Прва група

* Шта подразумевамо под појмом подземне воде?
* Одакле потичу подземне воде?
* Како настаје издан?
* Како настаје извор?
* Шта је артешка вода?
* Како артешка вода може да избије на површину?
* У ком делу наше земље има највише подземних вода?
* Због чега нам је артешка вода значајна?

Друга група

* Шта су минералне воде?
* Кад воду сматрамо термоминералном?
* У ком делу наше земље има највише термоминаралних извора?
* Како можемо да извршимо поделу термоминералних извора?
* Како можемо поделити термоминаралне воде према хемијском саставу?
* Како можемо поделити термоминералне воде према температури?
* Шта су бање и чему служе?
* Наброј неке од најпознатијих бања у Србији.

Трећа група

* Којим сливовима припадају реке Србије?
* Где се налази хидрографски чвор Србије?
* Ком сливу припада највише река у нашој земљи?
* Наброј неке од река које припадају Црноморском сливу?
* Која је најдужа река Србије која припада Јадранском сливу?
* Које реке наше земље припадају Егејском сливу?
* Објасни појам бифуркација.
* До које елементарне непогоде може доћи уколико дође до изливања реке из корита?

Четврта група

* Шта су језера?
* Како се деле језера према постанку?
* Како настају вештачка језера и због чега?
* Како се деле природна језера према постанку?
* Наведи како настају еолска језера и наведи примере.
* Наведи како настају речна језера и наведи примере.
* Наведи како настају ледничка језера и наведи примере.
* Наведи како настају крашка језера и наведи примере.
* Наведи како настају урвинска језера и наведи пример.